《题弦风亭》
宋代·赵潜夫

怪他蟹舍蚝房地，不是吟情住亦难。数尺短墙围昼寂，半钩疏箔障春寒。

水生草满蛙鸣合，日薄花阴鹤梦安。底处青衫病司马，浩歌东望取琴弹。

作者简介：赵潜夫（？～一二二七），字景寿，号鹤所，居黄岩（今属浙江）。宋宗室。宁宗嘉定十六年（一二二三）进士（《嘉定赤城志》卷三四）。理宗宝庆二年（一二二六），监澉浦镇税。三年，卒。事见《澉水志》卷下之七。